15 ΙΟΥΛΙΟΥ!!!

ΜΝΉΜΗ ΤΩΝ ΑΓΙΩΝ ΜΑΡΤΥΡΩΝ: ΚΗΡΥΚΟΥ ΚΑΙ ΙΟΥΛΙΤΤΗΣ Της ΜΗΤΡΟΣ ΑΥΤΟΥ

**ΕΓΚΩΜΙΑ**

*Ων η ακροστιχίς και των τριών στάσεων, άνευ των πρώτων, των Τριαδικών και των Θεοτοκίων: Χαρμονικώς υμνούμεν σε, σεπτή μητροτεκνία.*

**ΣΤΑΣΙΣ Α .**

*Ήχος πλ. α’. Η ζωή εν τάφω.*

Η ζωή ποθούσα, μακαρία δυάς, Ιουλίττα συν Κηρύκω νυν χόρευε, ότι έχεις πολυέραστον Χριστόν.

Χαρμονής τυχούσα, αντί πόνων σφοδρών, Ιουλίττα και ημίν δος απόμοιραν, ίνα χαίροντες υμνώμεν τον Χριστόν.

Άρνα τον σον δούσα, τω Κυρίω σφαγήν, στέφος είληφας διπλής μαρτυρίας σου, Ιουλίττα θεοδόξαστε σαφώς.

Ρητορεύει σθένει, βρέφος θείαν φθογγήν, και κηρύττει της Τριάδος αλήθειαν, διο θάνατον λαμβάνει τον πικρόν.

Μώμος ουχ υπάρχει, τοις σοις άθλοις αγνή, Ιουλίττα ότι πάντως ενήθλησας, κατά νόμον ως Απόστολος φησί.

Ο ναός ελύθη, των σωμάτων νυνί, αλλ’ εισήλθετε ναόν τον ουράνιον, ένθα άδετε το Άγιος αεί.

Νικηταί δαιμόνων, οι Χριστού Αθληταί, καυχωμένους ασθενείς κατενίκησαν, και ειλήφασι το στέφος της ζωής.

Ιεραίς τιμώμεν, υμνωδίαις υμάς, Ιουλίττα και πανεύφημε Κήρυκε, αίνος πρέπει γαρ τοις φίλοις του Χριστού.

Κραταιάν αγάπην, τις ισχύσει ποτέ, κατασβέσει αθεΐας τοις ύδασι, η φιλόθεος εκραύγαζε δυάς.

Ωραιώθης πλέον, η το πρώτον σεμνή, Ιουλίττα χάριν έχεις γαρ άνωθεν, επανθούσαν και αεί που θαλεράν.

Σώζε τους τιμώντας, την σην μνήμην δυάς, Ιουλίττα χριστομάρτυς και Κήρυκε, εκ παντοίων και ποικίλων πειρασμών.

Υετόν θαυμάτων, επιρράνατε νυν, τω λαώ της Εκκλησίας χαρμόσυνον, εορτήν υμών τελούντι ω δυάς.

Μονασταίς και πάσι, τύπος έφυς σαφώς, φιλοθέου βιοτής παμμακάριστε, Ιουλίττα συν Κηρύκω τω μικρώ.

*Δόξα. Τριαδικόν.*

Ω Τριάς Αγία, ταις πρεσβείαις των Σων, Αθληφόρων ημάς πάντας διάσωσον, ανυμνούντας τα παλαίσματα αυτών.

*Και νυν. Θεοτοκίον.*

Παναγία Μήτερ, συν μητρί και υιώ, των Μαρτύρων Σου Υιού ικετεύσατε, όπως τύχωμεν ζωής της εν Αυτώ.

*Και πάλιν το πρώτον.*

Η ζωή ποθούσα, μακαρία δυάς, Ιουλίττα συν Κηρύκω νυν χόρευε, ότι έχεις πολυέραστον Χριστόν.

**ΣΤΑΣΙΣ Β .**

Ήχος πλ. α’. Άξιον εστιν.

Άξιον εστιν, ανυμνείν σε Μάρτυς Κυρίου, ότι προεβίβασας εις ζωήν, το σον τέκνον μεθ’ ου χαίρεις εν Θεώ.

Νέους ουρανούς, προσδοκώμεν κατ’ επαγγελίαν, τούτους νυν υμείς κατειλήφατε, μαρτυρήσαντες προθύμως τω Χριστώ.

Όλβιος σεμνή, ο σος τόκος Ιουλίττα πέλει, ον γαρ τη σαρκί απεγέννησας, αναγέννησας ως Μάρτυρα κλεινόν.

Ύπνος αληθώς, των δικαίων η θανή υπάρχει, και ψυχαί αυτών εν χειρί Θεού, όθεν νάματα διδούσι τοις πιστοίς.

Μήτηρ ευτυχής, διπλοτόκος Ιουλίττα θεία, πρέσβευε Χριστώ υπέρ ευσεβών, φιλοθέων τε μητέρων εκτενώς.

Έρωτα Χριστού, ταις ψυχαίς των υμνωδών σου δίδου, Ιουλίττα γύναι χριστόψυχε, συν Κηρύκω τω χριστοφιλεί.

Νόας αγαθούς, εξεστήσατε τω μαρτυρίω, όθεν τας ψυχάς ημών ήνεγκαν, εν χορώ τω των αιώνων Βασιλεί.

Σέβομεν υμάς, βρέφος θείον μήτερ τε γενναία, τύποι γαρ αγάπης γεγόνατε, τοις πιστεύουσι Θεόν αληθινόν.

Έφυγες σοφώς, πειρασμόν ω Ιουλίττα Μάρτυς, όμως σε Χριστός προσαγήοχε, εν τη Μάνδρα άμα τω αμνώ.

Στίφη πειρασμών, εκδιώκετε ευχαίς αγίαις, Μάρτυρες σεπτοί από των πιστών, χαριζόμενοι ειρήνην ακλινή.

Είληφας σφοδράν, των μαστίγων πείραν Ιουλίτταν, όθεν νυν ημάς ελευθέρωσον, των μαστίγων του εχθρού σατάν.

Πίνεις δαψιλώς, ουχί γάλα αλλά ύδωρ Μάρτυς, όπερ και ημίν ταις πρεσβείαις σου, εναπόσταξον διψώσιν αληθώς.

Τέκνον μου γλυκύ, ιδού δόξα ην Χριστός παρέχει, αλγηδόνων ένεκεν των πικρών, ας υπέστημεν εν σώμασιν ημών.

*Δόξα. Τριαδικόν.*

Δέχου ω Τριάς, νυν πρεσβεύουσα αμνάδα θείαν, άμα τω προβάτω θηλάζοντι, υπέρ ποίμνης Σου τιμώσης Σε πιστώς.

*Και νυν. Θεοτοκίον.*

Μήτερ του Θεού, συναλγήσασαν επί τω τέλει τέκνου, σύμπρεσβυν παράλαβε αγαθήν, Ιουλίτταν υπέρ των ευσεβών.

*Και πάλιν το πρώτον.*

Άξιον εστιν, ανυμνείν σε Μάρτυς Κυρίου, ότι προεβίβασας εις ζωήν, το σον τέκνον μεθ’ ου χαίρεις εν Θεώ.

**ΣΤΑΣΙΣ Γ .**

*Ήχος γ’. Αι γενεαί πάσαι.*

Αι γενεαί πάσαι, χαίρουσαι υμνούσιν, υμών τους θείους άθλους.

Ήλγησας το πρώην, Μάρτυς Ιουλίττα, νυν χαίρε συν υιώ σου.

Μέγαν σε καλούμεν, ει και βρέφος πέλεις, Κήρυκε Αθλοφόρε.

Ηδονάς του κόσμου, πάσας αρνηθέντες, τρυφάτε του Σωτήρος.

Τύραννον αχρείον τοις ρήμασι τοις θείοις, εβάλετε καιρίως.

Ρύπον αμαρτίας, καθάρατε υμνούντων, Μάρτυρες θεοφόροι.

Όχλους των δαιμόνων, τη θεία ευωδία, μακράν ημών ποιείτε.

Τέτρωται η πλάνη, αλήθεια τρανούται, υμών τη μαρτυρία.

Εύρες Ον επόθεις, σεπτή μητροτεκνία, Χριστόν τον Ζωοδότην.

Κήρυκε τρισμάκαρ, φύλαττε ατρώτους, ημάς από της πλάνης.

Νίκη αύτη πέλει, Σταυρού του ζωηφόρου, η των Μαρτύρων δόξα.

Ίασαι τα πάθη, δυάς αγιωτάτη, ψυχών τε και σωμάτων.

Άνω μετ’ Αγγέλων, ανθρώπων δε ενταύθα, χοροί υμάς υμνούσιν.

*Δόξα. Τριαδικόν.*

Ω Τριας Αγία, πρεσβείαις Σων Μαρτύρων, την ποίμνην Σου ευλόγει.

*Και νυν. Θεοτοκίον.*

Ω ελπίς του κόσμου, μη παύση δυσωπούσα, Χριστόν συν Αθλοφόροις.

*Και πάλιν το πρώτον.*

Αι γενεαί πάσαι, χαίρουσαι υμνούσιν, υμών τους θείους άθλους.

Η/Υ ΠΗΓΗ:

voutsinasilias.blogspot.gr

http://voutsinasilias.blogspot.gr/2013/07/15.html